# Bosznia és Hercegovina zászlaja

### A Wikipédiából, a szabad lexikonból.

Bosznia-Hercegovina zászlaja

Bosznia-Hercegovina zászlaja az egyik legújabb nemzeti lobogó a világon. 1998. február 3-án (a nemzetközi igazgatás fejeként működő) Carlos Westendorp ENSZ-főbiztos saját hatáskörben vezette be, miután a boszniai parlament nem jutott dűlőre a korábbi liliomos zászló felváltásáról. (Ezért a nép egy ideig Westendorp-zászlónak hívta). A lobogó sötétkék háttere előtt a zászló jobb széle felé tolva egy sárga felületű, alsó élére állított egyenlőszárú háromszög látható. Ennek alapvonala alatt hét ötágú fehér és két félbevágott csillag sorakozik.

Bosznia-Hercegovina zászlaja 1992 és 1998 között

Az ország történelmét a területén lakó három nagy etnikum alakította, amelyek mind a mai napig a boszniai politikai élet alapját adják. Az 1992. április 5-én függetlenné vált Bosznia-Hercegovinai Köztársaság születésekor fehér alapszínű, középen fehér vonallal átlósan kettéosztott és kék mezőben arany liliomokat ábrázoló címerét hordó zászlót vezetett be. Ezt a zászlót az - alkotmányos rendszert amúgy teljesen átalakító - 1995-ös daytoni béke a jogutód Bosznia-Hercegovina számára is meghagyta. A szerbek és a horvátok szerint azonban a zászló egyes elemei, például a középkori boszniai államra (pontosabban a boszniai királyság 14. századi megalapítójára, Tvrtko Kotromanićra utaló Anjou-liliomos címer a történelem folyamán túlságosan szorosan összekapcsolódtak a bosnyák (muszlim) nemzettel. Ez különösen annak fényében érthető, hogy a bosznia-hercegovinai állam az 1992-1995-ös háborút e zászló alatt vívta meg a területét felosztani kívánó szerbek ellen. (Számukra persze éppen ezért szimbolikus jelentőségű, és használják ma is szívesen nemhivatalos alkalmakra). A szerbek emellett történeti folytonosságot sem látnak a zászló által megidézett középkori független királyság és a mai Bosznia-Hercegovina között. (A horvátok a háború alatt saját nemzeti szimbólumaikat használták, a középkori Boszniát pedig horvát államalakulatnak tartják).

Az új zászló kék háttere az ENSZ-lobogó hatására sokáig világoskék tervezetben szerepelt, majd később az Európai Unió lobogójának mintájára sötétkékre változott. A sárga háromszög minden egyes oldala Bosznia-Hercegovina egy-egy nemzetét jelképezi: a bosnyákokat, a szerbeket és a horvátokat. A csillagok szintén az európai elkötelezettségre utalnak.

A zaklatott történelemmel rendelkező Boszniának az idők folyamán számos lobogója volt:

A Bosznia-Hercegovinai Szocialista Köztársaság lobogója

A Tito irányította Jugoszlávia idején a zászlót - a kommunista ideológiának megfelelően - vörös színű mező uralta, amelynek bal felső sarkában a szövetségi állam vörös csillagos trikolorja díszelgett. 1943 és 1991 között volt használatban ez a lobogó.

Bosznia-Hercegovina zászlaja az Osztrák-Magyar Monarchiában, az annexió után

Az osztrák-magyar annexiót (1908) követően Bosznia-Hercegovina zászlaja vízszintesen két egyenlő részre osztott mezőből állt. A felső mező vörös, az alsó sárga volt. A hiányzó címertől eltekintve megegyezik az 1878 és 1908 között használt zászlóval. Ez a lobogó mindössze tíz évig volt használatban, az annexiótól kezdve a monarchia összeomlásáig, 1918-ig.

## [szerkesztés] Külső hivatkozások

A Wikimedia Commons tartalmaz Bosznia és Hercegovina zászlaja témájú médiaállományokat.

- Bosznia-Hercegovina.lap.hu - linkgyűjtemény
- Bosznia és Hercegovina zászlaja a Világ zászlói (Flags of the World) weboldalon

Európai országok zászlói
| Dél-Európa: Andorra | Málta | Olaszország | Portugália | Spanyolország| San Marino | Vatikán
| Délkelet-Európa: Albánia | Bosznia és Hercegovina | Bulgária | Ciprus | Görögország | Horvátország | Macedónia | Montenegró | Románia | Szerbia | Törökország
| Észak-Európa: Dánia | Észtország | Finnország | Izland | Lettország | Litvánia | Norvégia | Svédország
| Kelet-Európa: Azerbajdzsán | Fehéroroszország | Grúzia | Kazahsztán | Moldova | Oroszország | Örményország | Ukrajna
| Közép-Európa: Ausztria | Csehország | Lengyelország | Liechtenstein | Magyarország | Németország | Svájc | Szlovákia | Szlovénia
| Nyugat-Európa: Belgium | Franciaország | Hollandia | Írország | Luxemburg | Monaco | Egyesült Királyság
Az Európai Unió zászlaja
Függő területek: Åland | Athosz-hegy | Feröer | Gibraltár | Guernsey (Alderney) | Jan Mayen | Jersey | Man-sziget | Spitzbergák
Vitatott státusú területek: Abházia | Dél-Oszétia | Észak-Ciprus | Hegyi-Karabah | Nahicseván | Dnyeszter-menti Köztársaság

A lap eredeti címe "http://hu.wikipedia.org../../../b/o/s/Bosznia_%C3%A9s_Hercegovina_z%C3%A1szlaja_10c2.html"

Kategóriák: Nemzeti zászlók | Bosznia és Hercegovina

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Български
- Bosanski
- Česky
- Deutsch
- Ελληνικά
- Español
- Eesti
- Euskara
- Français
- עברית
- Hrvatski
- Italiano
- 日本語
- Lietuvių
- Nederlands
- Norsk (bokmål)
- Polski
- Português
- Slovenčina
- Српски / Srpski
- Svenska